সিরাজগঞ্জ, ১৩ জুলাই  (শীর্ষ নিউজ ডটকম): সিরাজগঞ্জের সলঙ্গায় ট্রাক ও মোটর সাইকেলের মুখোমুখি সংঘর্ষে ১ জন নিহত হয়েছে। আহত হয়েছে আরো ১ জন।  হাটিকুমরুল হাইওয়ে থানার ভারপ্রাপ্ত কর্মকর্তা ও প্রত্যক্ষদর্শী জানান, আজ বুধবার সকাল সাড়ে ১০টার দিকে হাটিকুমরুল বনপাড়া মহাসড়কের দরিবগঞ্জ নামক স্থানে উল্লাপাড়া থেকে নাটোরগামী একটি মোটরসাইকেলের সাথে বিপরিত দিক থেকে আসা একটি ট্রাকের মুখোমুখি সংঘর্ষ হয়। এতে ঘটনাস্থলেই মোটরসাইকেল চালক মহসিন আলী (৩৫) নিহত হয়। আহত হয় অপর আরোহী মোশারফ (৩০)। নিহত ও আহতের বাড়ি উল্লাপাড়া উপজেলার চেংটিয়া গ্রামে। পুলিশ  নিহতের লাশ ও আহতকে উদ্ধার করে সদর হাসপাতালে প্রেরণ করেছে।  (শীর্ষ নিউজ ডটকম/প্রতিনিধি/এমইউ/সস/১২.০২ঘ.)